CELEX: 22008D0025
Language: fi
Date: 2008-03-14 00:00:00
Title: ETA:n sekakomitean päätös N:o 25/2008, tehty 14 päivänä maaliskuuta 2008 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

10.7.2008   
            
            
               FI
            
            
               Euroopan unionin virallinen lehti
            
            
               L 182/11
            
         
      ETA:N SEKAKOMITEAN PÄÄTÖS
   
   N:o 25/2008,
   tehty 14 päivänä maaliskuuta 2008,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite II muutettiin 1 päivänä helmikuuta 2008 tehdyllä ETA:n sekakomitean päätöksellä N:o 8/2008 (1).
            
         
               (2)
            
            
               Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annettu Euroopan parlamentin ja neuvoston asetus (EY) N:o 1907/2006 (2), sellaisena kuin se on oikaistuna EUVL:ssä L 136, 29.5.2007, s. 3, olisi otettava osaksi sopimusta.
            
         
               (3)
            
            
               Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY muuttamisesta sen mukauttamiseksi kemikaalien rekisteröinnistä, arvioinnista, lupamenettelyistä ja rajoituksista (REACH) sekä Euroopan kemikaaliviraston perustamisesta annettuun asetukseen (EY) N:o 1907/2006 18 päivänä joulukuuta 2006 annettu Euroopan parlamentin ja neuvoston direktiivi 2006/121/EY (3), sellaisena kuin se on oikaistuna EUVL:ssä L 136, 29.5.2007, s. 281, olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liitteessä II oleva XV luku tämän päätöksen liitteen mukaisesti.
   2 artikla
   Asetuksen (EY) N:o 1907/2006, sellaisena kuin se on oikaistuna EUVL:ssä L 136, 29.5.2007, s. 3, ja direktiivin 2006/121/EY, sellaisena kuin se on oikaistuna EUVL:ssä L 136, 29.5.2007, s. 281, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 15 päivänä maaliskuuta 2008 tai sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle, sen mukaan, kumpi ajankohta on myöhäisempi (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 14 päivänä maaliskuuta 2008.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 154, 12.6.2008, s. 15.
   
      (2)  EUVL L 396, 30.12.2006, s. 1.
   
      (3)  EUVL L 396, 30.12.2006, s. 850.
   
      (4)  Valtiosäännön asettamista vaatimuksista on ilmoitettu.
   
      LIITE
      Muutetaan sopimuksen liitteessä II oleva XV luku seuraavasti:
      
                  1)
               
               
                  Lisätään 12zb kohdan (komission päätös 2007/565/EY) jälkeen kohta seuraavasti):
                  
                              ”12zc.
                           
                           
                              
                                 32006 R 1907: Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1) sellaisena kuin se on oikaistuna EUVL:ssä L 136, 29.5.2007, s. 3.
                              Tätä sopimusta sovellettaessa asetuksen säännöksiä koskevat seuraavat mukautukset:
                              
                                          a)
                                       
                                       
                                          EFTA-valtiot osallistuvat Euroopan parlamentin ja neuvoston asetuksella (EY) N:o 1907/2006 perustetun Euroopan kemikaaliviraston, jäljempänä ’virasto’, toimintaan.
                                       
                                    
                                          b)
                                       
                                       
                                          Sopimuksen pöytäkirja 1 määräyksien estämättä käsitettä ’jäsenvaltio(t)’, joka esiintyy asetuksessa, sovelletaan asetuksen soveltamisalaan kuuluvien valtioiden lisäksi myös EFTA-valtioihin.
                                       
                                    
                                          c)
                                       
                                       
                                          EFTA-valtioiden osalta virasto avustaa tarvittaessa ja tapauskohtaisesti EFTAn valvontaviranomaista tai pysyvää komiteaa niiden tehtävissä.
                                       
                                    
                                          d)
                                       
                                       
                                          EFTA-valtiot voivat rajoittaa neuvoston direktiivin 91/414/ETY soveltamisalaan kuuluvien tuotteiden pääsyä markkinoilleen tämän sopimuksen voimaantulopäivänä voimassa olevan lainsäädäntönsä mukaisesti. Uusia EY-sääntöjä käsitellään sopimuksen 97–104 artiklassa määrättyjä menettelyjä noudattaen.
                                       
                                    
                                          e)
                                       
                                       
                                          Jos sopimuspuolten välillä ilmenee erimielisyyksiä näiden säännösten hallinnoinnista, sovelletaan sopimuksen osaa VII tarpeellisin muutoksin.
                                       
                                    
                                          f)
                                       
                                       
                                          Lisätään 3 artiklan 10 kohdan loppuun seuraava: ’tai EFTA-valtioiden alueella’.
                                       
                                    
                                          g)
                                       
                                       
                                          64 artiklan 8 kohtaa sovellettaessa sitä koskee seuraava mukautus:
                                          ’Kun komissio tekee lupapäätöksiä, EFTA-valtiot tekevät samanaikaisesti ja 30 päivän kuluessa yhteisön päätöksestä vastaavat päätökset. ETA:n sekakomitealle on ilmoitettava tällaisista päätöksistä ja niistä on määräajoin julkaistava luettelot Euroopan unionin virallisen lehden ETA-täydennysosassa.’
                                       
                                    
                                          h)
                                       
                                       
                                          Lisätään 79 artiklaan kohta seuraavasti:
                                          ’4.   EFTA-valtiot osallistuvat täysimääräisesti hallintoneuvoston työskentelyyn, ja niillä on äänioikeutta lukuun ottamatta hallintoneuvostossa samat oikeudet ja velvoitteet kuin EY:n jäsenvaltioilla. EFTA-valtioiden osallistuminen järjestetään hallintoneuvoston työjärjestyksellä.’
                                       
                                    
                                          i)
                                       
                                       
                                          Lisätään 85 artiklaan kohta seuraavasti:
                                          ’10.   EFTA-valtiot osallistuvat täysimääräisesti jäsenvaltioiden komitean, riskinarviointikomitean ja sosioekonomisesta analyysistä vastaavan komitean työskentelyyn, ja niillä on äänioikeutta lukuun ottamatta samat oikeudet ja velvollisuudet kuin EY:n jäsenvaltioilla. EFTA-valtioiden osallistuminen järjestetään näiden komiteoiden työjärjestyksellä.’
                                       
                                    
                                          j)
                                       
                                       
                                          Lisätään 86 artiklaan kohta seuraavasti:
                                          ’5.   EFTA-valtiot osallistuvat täytäntöönpanon valvontaa käsittelevän tietojenvaihtofoorumin työskentelyyn. EFTA-valtioiden osallistuminen järjestetään foorumin työjärjestyksellä.’
                                       
                                    
                                          k)
                                       
                                       
                                          Lisätään 89 artiklaan kohta seuraavasti:
                                          ’EFTA-valtioiden kansalaiset voivat toimia valituslautakunnan jäseninä tai varajäseninä.’
                                       
                                    
                                          l)
                                       
                                       
                                          Lisätään 96 artiklaan kohta seuraavasti:
                                          ’12.   EFTA-valtiot osallistuvat viraston rahoittamiseen tämän päätöksen voimaantulosta alkaen. Tätä tarkoitusta varten sovelletaan 82 artiklan 1 kohdan a alakohdassa ja sopimuksen pöytäkirjassa 32 vahvistettuja menettelyjä tarpeellisin muutoksin.’
                                       
                                    
                                          m)
                                       
                                       
                                          Lisätään 102 artiklaan kohta seuraavasti:
                                          ’EFTA-valtiot myöntävät virastolle erioikeudet ja vapaudet, jotka vastaavat pöytäkirjaa Euroopan yhteisöjen erioikeuksista ja vapauksista.’
                                       
                                    
                                          n)
                                       
                                       
                                          Lisätään 103 artiklaan kohta seuraavasti:
                                          ’Poiketen siitä, mitä Euroopan yhteisöjen muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa säädetään, EFTA-valtioiden kansalaisia, joilla on täydet kansalaisoikeudet, voidaan ottaa palvelukseen viraston pääjohtajan tekemällä sopimuksella.’
                                       
                                    
                                          o)
                                       
                                       
                                          Lisätään 118 artiklaan kohta seuraavasti:
                                          ’5.   Tätä asetusta sovellettaessa Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 sovelletaan myös kaikkiin EFTA-valtioita koskeviin viraston asiakirjoihin.’
                                       
                                    
                                          p)
                                       
                                       
                                          Lisätään 124 artiklaan kohta seuraavasti:
                                          ’Liechtenstein ei ole velvollinen perustamaan kansallista käyttäjätukipalvelua. Sen sijaan Liechtensteinin on julkaistava Liechtensteinin kemikaaliasioissa toimivaltaisen viranomaisen, ympäristönsuojeluviraston, kotisivuilla linkki Saksan valtiollisen työturvallisuus- ja työterveyslaitoksen käyttäjätukipalveluun.’”
                                       
                                    
                        
            
                  2)
               
               
                  Lisätään 1 kohtaan (neuvoston direktiivi 67/548/ETY) luetelmakohta seuraavasti:
                  
                              ”—
                           
                           
                              
                                 32006 L 0121: Euroopan parlamentin ja neuvoston direktiivi 2006/121/EY, annettu 18 päivänä joulukuuta 2006 (EUVL L 396, 30.12.2006, s. 850.), sellaisena kuin se on oikaistuna EUVL:ssä L 136, 29.5.2007, s. 281.”
                           
                        
            
                  3)
               
               
                  Lisätään 12r kohtaan (Euroopan parlamentin ja neuvoston direktiivi 1999/45/EY) luetelmakohta seuraavasti:
                  
                              ”—
                           
                           
                              
                                 32006 R 1907: Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006 (EUVL L 396, 30.12.2006, s. 1), sellaisena kuin se on oikaistuna EUVL:ssä L 136, 29.5.2007, s. 3.”
                           
                        
            
                  4)
               
               
                  Poistetaan 10 kohdan (komission direktiivi 91/155/ETY) teksti. Poistetaan 1 päivästä kesäkuuta 2008 1 kohdan (neuvoston direktiivi 67/548/ETY) kuudennentoista luetelmakohdan (komission direktiivi 93/105/ETY) ja kahdennenkymmenennentoisen luetelmakohdan (komission direktiivi 2000/21/EY) tekstit, 12e kohta (neuvoston asetus (ETY) N:o 793/93) ja 12f kohta (komission asetus (EY) N:o 1488/94). Poistetaan 1 päivästä elokuuta 2008 12d kohta (komission direktiivi 93/67/ETY). Poistetaan 1 päivästä kesäkuuta 2009 4 kohta (neuvoston direktiivi 76/769/ETY).